Post Tower

Post Tower on postmoderni pilvenpiirtäjä Bonnin kaupungissa, Saksan Nordrhein-Westfalenissa. Sinne on sijoitettu Deutsche Postin pääkonttori. 162,5 metrin korkeudellaan pilvenpiirtäjä on Bonnin korkein rakennus ja Nordrhein-Westfalenin osavaltion korkein rakennus. Post Tower rakennettiin vuosina 2000–2002. Sen on suunnitellut arkkitehtitoimisto Murphy/Jahn Architects, ja siinä on 41 kerrosta. Pilvenpiirtäjän rakennustyöt maksoivat noin 78 miljoonaa euroa. Lähteet Aiheesta muualla Kuvia tai muita tiedostoja aiheesta Post Tower Wikimedia Commonsissa